**Ministru kabineta rīkojuma projekta**

**„Par nekustamā īpašuma Juglas ielā 14, Rīgā, saglabāšanu valsts īpašumā” sākotnējās ietekmes novērtējuma ziņojums (anotācija)**

|  |
| --- |
|  **I. Tiesību akta projekta izstrādes nepieciešamība** |
|  1. | Pamatojums | Ministru kabineta rīkojuma projekts „Par nekustamā īpašuma Juglas ielā 14, Rīgā, saglabāšanu valsts īpašumā” (turpmāk – rīkojuma projekts) ir izstrādāts, pamatojoties uz likuma "Par nekustamā īpašuma ierakstīšanu zemesgrāmatā" 36.panta pirmās daļas 6.punktu. |
|  2. | Pašreizējā situācija un problēmas | 1. Nekustamajā īpašumā Juglas iela 14, Rīgā atrodas Latvijas Neredzīgo bibliotēka, kuras mērķis ir nodrošināt personu ar redzes invaliditāti cilvēktiesības brīvi, neierobežoti saņemt kvalitatīvu informāciju neredzīgām un vājredzīgām personām piemērotā veidā, sniedzot bezmaksas pakalpojumus šajā jomā. Latvijas Neredzīgo bibliotēka ir kultūras ministra pakļautībā esoša tiešās pārvaldes iestāde.
2. Būve (būves kadastra apzīmējums 0100092 2248001) Juglas iela 14, Rīgā atrodas uz zemes gabala 4052 m2 platībā (zemes kadastra apzīmējums 01000922248). Saskaņā ar Kadastra informācijas sistēmas teksta datiem zemes vienības statuss ir – rezerves zemes fonds.
3. Saskaņā ar Kultūras ministrijas 2013.gada 7.maija izziņu Nr.5.2-16-11 būve ar kadastra apzīmējumu 0100 092 2248 001 ir Latvijas Neredzīgo bibliotēkas bilancē.
4. Saskaņā ar Valsts zemes dienesta Lielrīgas reģionālās nodaļas 2001.gada 23.marta būves tehniskās inventarizācijas lietu būves ar kadastra apzīmējumu 01000922248001 kopējā platība ir 990.44 m2, ekspluatācijas uzsākšanas gads 1888.
5. Saskaņā ar Valsts kultūras pieminekļu aizsardzības inspekcijas 2006.gada 14.marta izziņu Nr.11.1-01/810, ēka Juglas iela 14, Rīgā ir iekļauta Valsts aizsargājamo kultūras pieminekļu sarakstā kā vietējas nozīmes arhitektūras piemineklis ar valsts aizsardzības Nr.8000.
6. Saskaņā ar likuma "Par nekustamā īpašuma ierakstīšanu zemesgrāmatā" 36.panta pirmās daļas 6.punktu ēkas (būves) zemesgrāmatās ierakstāmas uz valsts vārda, pamatojoties uz valsts iestādes izsniegtu izziņu, kas apliecina, ka ēka (būve) ir valsts iestādes bilancē.
7. Vienlaikus ar rīkojuma projektu tiek virzīts Ministru kabineta rīkojuma projekts „Grozījums Ministru kabineta 2010.gada 10.novembra rīkojumā Nr.648 „Par zemes vienību Rīgas administratīvajā teritorijā piederību vai piekritību valstij un nostiprināšanu zemesgrāmatā uz valsts vārda attiecīgās ministrijas vai valsts akciju sabiedrības „Privatizācijas aģentūra” personā”, kas paredz grozīt rīkojuma Nr.648 11.pielikumu – papildinot to ar zemes vienību Juglas ielā 14, Rīgā (zemes vienības kadastra apzīmējums 01000922248), kas ir piekritīgs valstij un varētu tikt ierakstītas zemesgrāmatā uz valsts vārda Finanšu ministrijas personā.
 |
|  3. | Saistītie politikas ietekmes novērtējumi un pētījumi | Projekts šo jomu neskar. |
|  4. | Tiesiskā regulējuma mērķis un būtība | Rīkojuma projekts paredz būvi (būves kadastra apzīmējums 0100 092 2248 001) Juglas ielā 14, Rīgā, saglabāt valsts īpašumā un ierakstīt to zemesgrāmatā uz valsts vārda Finanšu ministrijas personā. |
|  5. | Projekta izstrādē iesaistītās institūcijas | Latvijas Neredzīgo bibliotēka. |
|  6. | Iemesli, kādēļ netika nodrošināta sabiedrības līdzdalība | Rīkojuma projektā risinātie jautājumi neparedz ieviest izmaiņas, kas varētu ietekmēt plašas sabiedrības intereses. |
|  7. |  Cita informācija | Nav |

*Anotācijas II, II, IV, un VI sadaļa – Projekts šīs jomas neskar.*

|  |
| --- |
|  **VII. Tiesību akta projekta izpildes nodrošināšana un tās ietekme uz institūcijām** |
|  1. |  Projekta izpildē iesaistītās institūcijas | Rīkojuma projekta izpildē ir iesaistītas Kultūras ministrija un Latvijas Neredzīgo bibliotēka. |
|  2. |  Projekta izpildes ietekme uz pārvaldes funkcijām | Ar rīkojuma projektu netiek paplašinātas vai sašaurinātas valsts pārvaldes funkcijas. |
|  3. |  Projekta izpildes ietekme uz pārvaldes institucionālo struktūru.Jaunu institūciju izveide | Projekta izpildei nav nepieciešams radīt jaunas pārvaldes institūcijas. |
|  4. |  Projekta izpildes ietekme uz pārvaldes institucionālo struktūru.Esošu institūciju likvidācija | Saistībā ar rīkojuma projekta izpildi nav plānots likvidēt esošās institūcijas. |
|  5. |  Projekta izpildes ietekme uz pārvaldes institucionālo struktūru.Esošu institūciju reorganizācija | Saistībā ar rīkojuma projekta izpildi nav plānots reorganizēt esošās institūcijas. |
|  6. |  Cita informācija | Nav |

Kultūras ministre Ž.Jaunzeme – Grende

Vīza: Valsts sekretārs G.Puķītis

04.06.2013.

555

J.Šumeiko

Tālr.67330269; fakss 67330293

Juris.Sumeiko@km.gov.lv